แทมมารีน จับมือสาวดัตช์ ซิวแชมป์ปิดฉากเทนนิส แคล-คอมพ์
แทมมี่ แทมมารีน ธนสุกาญจน์ นักเทนนิสขวัญใจชาวไทย ผนึกกำลังกับ เลสเลย์ ปัตตินามา เคอร์โคฟ จากเนเธอร์แลนด์ คว้าแชมป์หญิงคู่ปิดฉากวันสุดท้ายของศึก แคล-คอมพ์ ,การแข่งขันคู่ปิดสนาม ศึกเทนนิสรายการ แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 #25เค ดับเบิลยู2 ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ในประเภทหญิงคู่ รอบชิงชนะเลิศ แทมมี่ แทมมารีน ธนสุกาญจน์ นักเทนนิสขวัญใจชาวไทย อดีตมือ 19 ของโลก กับ เลสเลย์ ปัตตินามา เคอร์โคฟ จากเนเธอร์แลนด์ ผนึกกำลังเอาชนะ คู่มือวาง 2 ของรายการ เจิ้ง ไซ ไซ จากจีน กับ อึ้ง ควอน เหยา จากฮ่องกง 2-0 เซต 6-2, 7-6 ไทเบรก 7-5 ใช้เวลาแข่งขัน 1 ชั่วโมง 44 นาที ครองแชมป์ร่วมกันทันที โดย แทมมี่ นั้นถือเป็นการกลับมาคว้าแชมป์เทนนิสอาชีพหญิงได้เป็นรายการแรกในรอบ 7 ปี หลังจากจับคู่กับ ชาง ฉ่วย นักเทนนิสจีนคว้าแชมป์มาครองร่วมกันได้ที่กวางโจว ประเทศจีน เมื่อเดือนกันยายน ปี 2012,ส่วนเงินรางวัลในฐานะแชมป์หญิงคู่ แทมมี่ กับ เลสเลย์ รับร่วมกันที่ 1,437 ดอลลาร์สหรัฐ หรือประมาณ 43,110 บาท กับคะแนนสะสมอันดับโลก 50 คะแนน ขณะที่รองแชมป์ รับเงินรางวัลไปแบ่งกัน 719 ดอลลาร์สหรัฐ หรือประมาณ 21,570 บาท กับคะแนนสะสมอันดับโลก 30 คะแนน,ประธานที่ปรึกษาการจัดการแข่งขัน เปิดเผยว่า หลังจากที่ สหพันธ์เทนนิสนานาชาติ หรือ ไอทีเอฟ ให้ความไว้วางใจ ทรู อารีน่า หัวหิน ร่วมกับ บริษัท เอ็กซ์วายแซดพริ้นติ้ง (ประเทศไทย) จำกัด, บริษัท แคล-คอมพ์อีเล็คโทรนิคศ์ (ประเทศไทย) จำกัด และพันธมิตรต่างๆ จัดการแข่งขันเทนนิสอาชีพชายและหญิง รายการ แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 ขึ้น จำนวน 9 รายการ รวมชิงเงินรางวัลกว่า 155,000 ดอลลาร์สหรัฐ หรือประมาณ 4.9 ล้านบาท ล่าสุด มาถึงรายการสุดท้ายแล้ว และได้มีพิธีปิดในครั้งนี้ โดยที่ผ่านมามีนักเทนนิสประเทศต่างๆ จากทั่วโลกเดินทางมาร่วมแข่งขันจำนวนมาก รวมถึงนักเทนนิสไทย,นอกจากนี้ในงานดังกล่าว นายภราดร ศรีชาพันธุ์ หรือ ซูเปอร์บอล ตำนานนักเทนนิสไทย อดีตมืออันดับ 9 ของโลก ในฐานะผู้อำนวยการการแข่งขัน ก็ได้เข้าร่วมพิธีปิดด้วย รวมถึง นายจอร์จ เกรเซีย ผู้จัดการทั่วไป ทรู อารีน่า หัวหิน, นายบรูโน่ ฟาลเลจเจอร์ ผู้จัดการทั่วไปโรงแรมฮอลิเดย์ วานา นาวา และนายไมเคิล แยนส์เซ่น ผู้จัดการทั่วไป โรงแรมอินเตอร์คอนติเนลตัล หัวหิน รีสอร์ท,การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 จัดขึ้นโดย บริษัท เอ็กซ์วายแซดพริ้นติ้ง (ประเทศไทย) จำกัด, บริษัท แคล-คอมพ์อีเล็คโทรนิคส์ (ประเทศไทย) จำกัด (มหาชน), บริษัท ทรู คอร์ปอเรชั่น จำกัด (มหาชน), บริษัท ไทยดริ้งค์ จำกัด, บริษัท ศิลา แม็กซิไมซ์ จํากัด, ทรู อารีน่า หัวหิน และโรงแรมฮอลิเดย์ อินน์ รีสอร์ท วานา นาวา หัวหิน เพื่อเป็นเวทีให้นักเทนนิสจากทั่วโลก รวมถึงนักเทนนิสของประเทศไทย ได้ประชันฝีมือ พัฒนาและเพิ่มทักษะ ก่อนก้าวสู่รายการระดับโลกที่สูงขึ้นต่อไป
แทมมี่ แทมมารีน ธนสุกาญจน์ นักเทนนิสขวัญใจชาวไทย ผนึกกำลังกับ เลสเลย์ ปัตตินามา เคอร์โคฟ จากเนเธอร์แลนด์ คว้าแชมป์หญิงคู่ปิดฉากวันสุดท้ายของศึก แคล-คอมพ์ 
เทนนิส,แทมมารีน ธนสุกาญจน์,แทมมี่,แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019